CELEX: 32019D1596
Language: bg
Date: 2019-09-26 00:00:00
Title: Решение (ОВППС) 2019/1596 на Съвета от 26 септември 2019 година за изменение на Решение (ОВППС) 2017/2074 относно ограничителни мерки с оглед на положението във Венесуела

27.9.2019   
               
               
                  BG
               
               
                  Официален вестник на Европейския съюз
               
               
                  L 248/74
               
            
         РЕШЕНИЕ (ОВППС) 2019/1596 НА СЪВЕТА
         от 26 септември 2019 година
         за изменение на Решение (ОВППС) 2017/2074 относно ограничителни мерки с оглед на положението във Венесуела
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за Европейския съюз, и по-специално член 29 от него,
         като взе предвид предложението на върховния представител на Съюза по въпросите на външните работи и политиката на сигурност,
         като има предвид, че:
         
                     (1)
                  
                  
                     На 13 ноември 2017 г. Съветът прие Решение (ОВППС) 2017/2074 (1) относно ограничителни мерки с оглед на положението във Венесуела.
                  
               
                     (2)
                  
                  
                     На 16 юли 2019 г. върховният представител направи декларация от името на Съюза, в която се заявява, че политическата криза и икономическият срив във Венесуела продължават да имат тежки последици за населението, свидетелство за което са четирите милиона души, избягали от Венесуела, както и че кризата продължава да бъде основен източник на нестабилност за региона.
                  
               
                     (3)
                  
                  
                     В декларацията се подчертава, че публикуваният наскоро доклад на върховния комисар на ООН по правата на човека („докладът“) ясно и подробно потвърждава степента и тежестта на нарушенията на правата на човека, подкопаването на принципите на правовата държава и разграждането на демократичните институции в Венесуела. Освен това в декларацията се посочва, че трагичната смърт на капитан Acosta Arévalo по време на задържането му от силите за сигурност на Венесуела е крещящ пример за продължаващото влошаване на положението във връзка с правата на човека.
                  
               
                     (4)
                  
                  
                     Съюзът застана твърдо зад констатациите в доклада и призова режима незабавно да прекрати широкоразпространените нарушения на правата на човека и да се ангажира с пълно сътрудничество със Службата на върховния комисар по правата на човека на ООН и всички специални процедури на ООН, за да се гарантира изпълнението на препоръките в доклада. Освен това Съюзът посочи, че е готов да започне работа за прилагането на целенасочени мерки спрямо онези членове на силите за сигурност, които са участвали в изтезания и други тежки нарушения на правата на човека.
                  
               
                     (5)
                  
                  
                     С оглед на продължаващото влошаване на положението във Венесуела, както беше докладвано и от върховния комисар на ООН по правата на човека, и отговорността за тежките нарушения на правата на човека, включително изтезания, извършени от части на силите за сигурност и разузнавателните служби на Венесуела в подкрепа на режима, седем лица следва да бъдат включени в списъка на физическите и юридическите лица, образуванията и органите, подлежащи на ограничителни мерки, в приложение I към Решение (ОВППС) 2017/2074.
                  
               
                     (6)
                  
                  
                     Поради това приложение I към Решение (ОВППС) 2017/2074 следва да бъде съответно изменено,
                  
               ПРИЕ НАСТОЯЩОТО РЕШЕНИЕ:
         
            Член 1
            Приложение I към Решение (ОВППС) 2017/2074 се изменя съгласно предвиденото в приложението към настоящото решение.
         
         
            Член 2
            Настоящото решение влиза в сила в деня на публикуването му в Официален вестник на Европейския съюз.
         
         
            Съставено в Брюксел на 26 септември 2019 година.
            
               
                  За Съвета
               
               
                  Председател
               
               T. HARAKKA
            
         
         
            (1)  Решение (ОВППС) 2017/2074 на Съвета от 13 ноември 2017 г. относно ограничителни мерки с оглед на положението във Венесуела (ОВ L 295, 14.11.2017 г., стр. 60).
      
      
         
            ПРИЛОЖЕНИЕ
            Следните лица се добавят в списъка на физическите и юридическите лица, образуванията и органите, съдържащ се в приложение I към Решение (ОВППС) 2017/2074:
            
               
                            
                        
                        
                           Име
                        
                        
                           Идентификационни данни
                        
                        
                           Изложение на мотивите
                        
                        
                           Дата на включване в списъка
                        
                     
                           „19.
                        
                        
                           Nestor Blanco Hurtado
                        
                        
                           Дата на раждане: 26 септември 1982 г.
                           Номер на личната карта: V-15222057
                           Пол: мъжки
                        
                        
                           Майор в Боливарската национална гвардия (GNB), работи заедно със служители в генерална дирекция „Военно контраразузнаване“ (Dirección General de Contrainteligencia Militar (DGCIM) поне от декември 2017 г. Отговорен за тежки нарушения на правата на човека, включително изтезания, прекомерна употреба на сила и малтретиране на задържани лица в центрове на DGCIM.
                        
                        
                           27.9.2019 г.
                        
                     
                           20.
                        
                        
                           Rafael Ramon Blanco Marrero
                        
                        
                           Дата на раждане: 28 февруари 1968 г.
                           Номер на личната карта: V-6250588
                           Пол: мъжки
                        
                        
                           Заместник-директор на генерална дирекция „Военно контраразузнаване“ (Dirección General de Contrainteligencia Militar (DGCIM) поне от декември 2018 г. и дивизионен генерал от Венесуелската Боливарска национална армия от 5 юли 2019 г. Отговорен за тежки нарушения на правата на човека, включително изтезания, прекомерна употреба на сила и малтретиране на задържани лица в центрове на DGCIM, извършени от служители на DGCIM под негово командване. Свързан със смъртта на капитан Acosta.
                        
                        
                           27.9.2019 г.
                        
                     
                           21.
                        
                        
                           Carlos Calderon
                        
                        
                           Пол: мъжки
                        
                        
                           Старши служител (посочван като комисар, директор и генерален директор) в Боливарската национална разузнавателна служба (SEBIN). Отговорен за тежки нарушения на правата на човека, включително изтезания, прекомерна употреба на сила и малтретиране на задържани лица в центрове на SEBIN. По-специално участва и отговаря за изтезания и жестоко, нечовешко и унизително третиране на задържани лица в El Helicoide, затвор на SEBIN.
                        
                        
                           27.9.2019 г.
                        
                     
                           22.
                        
                        
                           Alexis Enrique Escalona Marrero
                        
                        
                           Дата на раждане: 12 октомври 1962 г.
                           Пол: мъжки
                        
                        
                           Ръководител на Националната служба за борба срещу организираната престъпност и финансирането на тероризма (ONDOFT). Национален командир на Националното командване за борба срещу изнудването и отвличането (Comando Nacional Antiextorsión y Secuestro (CONAS) между 2014 и 2017 г. Отговорен за тежки нарушения на правата на човека, включително изтезания, прекомерна употреба на сила и малтретиране на задържани лица от членове на CONAS под негово командване. Отговорен и за репресии срещу гражданското общество от членове на CONAS под негово командване.
                        
                        
                           27.9.2019 г.
                        
                     
                           23.
                        
                        
                           Rafael Antonio Franco Quintero
                        
                        
                           Дата на раждане: 14 октомври 1973 г.
                           Номер на личната карта: V-11311672
                           Пол: мъжки
                        
                        
                           Агент в Боливарската национална разузнавателна служба (SEBIN). Ръководител на разследванията в генерална дирекция „Военно контраразузнаване“ (Dirección General de Contrainteligencia Militar (DGCIM) между поне 2017 г. и декември 2018 г. Отговорен за тежки нарушения на правата на човека, включително изтезания, прекомерна употреба на сила и малтретиране на задържани лица в центрове на DGCIM от членове на DGCIM под негово командване. Отговорен и за репресии срещу гражданското общество и демократичната опозиция от членове на DGCIM под негово командване. Свързан със смъртта на капитан Acosta.
                        
                        
                           27.9.2019 г.
                        
                     
                           24.
                        
                        
                           Alexander Enrique Granko Arteaga
                        
                        
                           Дата на раждане: 25 март 1981 г.
                           Номер на личната карта: V-14970215
                           Пол: мъжки
                        
                        
                           Ръководител (директор) на отдел „Специални въпроси“ (DAE) на генерална дирекция „Военно контраразузнаване“ (Dirección General de Contrainteligencia Militar (DGCIM). Отговорен за тежки нарушения на правата на човека, включително изтезания, прекомерна употреба на сила, водеща до смърт и нараняване, както и малтретиране на задържани лица в центрове на DGCIM, извършени от него и от служители под негово командване. Отговорен и за репресии срещу гражданското общество от членове на DGCIM под негово командване и пряко замесен в тези репресии. Свързан със смъртта на капитан Acosta.
                        
                        
                           27.9.2019 г.
                        
                     
                           25.
                        
                        
                           Hannover Esteban Guerrero Mijares
                        
                        
                           Дата на раждане: 14 януари 1971 г.
                           Пол: мъжки
                        
                        
                           Ръководител на разследванията в генерална дирекция „Военно контраразузнаване“ (Dirección General de Contrainteligencia Militar (DGCIM) поне от април 2019 г. до август 2019 г. В качеството си на ръководител на разследванията надзирава център на DGCIM в Boleita. Отговорен за тежки нарушения на правата на човека, включително изтезания, прекомерна употреба на сила и малтретиране на задържани лица, извършени от него и от служители под негово командване, най-вече в Boleita. Свързан със смъртта на капитан Acosta.
                        
                        
                           27.9.2019 г.“